Iktatószám:

**Együttműködési megállapodás**

*közösen létrehozott találmány vonatkozásában*

amely létrejött

az **Eötvös Loránd Tudományegyetem**

Székhely: 1053 Budapest, Egyetem tér 1-3.

Adószám: 15308744-2-41

Azonosító szám (törzs-szám/cégjegyzékszám): FI80798 (intézményi azonosító)

Számlaszám: 10032000-01426201-00000000

Számlavezető bank: Magyar Államkincstár

Képviseli: Dr. Borhy László rektor és Dr. Scheuer Gyula kancellár együttesen

(a továbbiakban: **ELTE**),

a **X**

Székhely:

Adószám:

Azonosító szám:

Számlaszám:

Számlavezető bank:

Képviseli:

(a továbbiakban:),

együttesen: **Felek** között, alulírott helyen és időben, az alábbi feltételekkel:

# Előzmények

* 1. Felek rögzítik, hogy a közös kutatások eredményeként közösen hozták létre a jelen Megállapodás tárgyát képező Találmányt.
	2. Y kutatók a találmány megalkotásakor az ELTE közalkalmazottjai xxxx.xx.xx-én, ELTE//(2024) iktatószám alatt találmányi bejelentési formanyomtatványt nyújtottak be „Z” című találmány (továbbiakban: Találmány) vonatkozásában az ELTE számára. A hivatkozott feltalálói jogviszonyok folytán a Találmány az ELTE viszonylatában szolgálati találmánynak minősül.
	3. A Találmány további feltalálója T a találmány megalkotásakor a X közalkalmazottja. A hivatkozott feltalálói jogviszonyok folytán a Találmány az X intézmény viszonylatában szolgálati találmánynak vagy átruházott találmánynak minősül.
	4. Az 1.2 és 1.3 pontban felsorolt feltalálók feltalálói részaránya a Találmány vonatkozásában:
* Y: 1/2
* T: 1/2
	1. Az 1.4. pontban felsorolt feltalálók feltalálói részarányait figyelembe véve Felek jelen Megállapodásban egyetértésben kijelentik, hogy a Találmány vonatkozásában az alábbi hozzájárulási és egyúttal jogosulti részarányok érvényesek: **ELTE: 1/2, X: 1/2.**
	2. Az ELTE az Egyetemi Találmányi Testület xxxx.xx.xx-i online ülésének **1/2023.** számú határozata értelmében a Találmány fenti hányadát szolgálati találmányként birtokba vette, arra igényt tartott, továbbá úgy határozott, hogy megteszi a szükséges lépéseket a találmány hasznosítása érdekében.
	3. A X a vele jogviszonyban álló feltalálóktól a szolgálati találmányokra vonatkozó oltalmi igényeketa találmányok szabadalmi oltalmáról szóló 1995. évi XXXIII. törvény (a továbbiakban: Szt.) és a saját szellemitulajdon-kezelési szabályzatuk alapján megszerezte.
	4. A Találmányra vonatkozóan az ELTE magyar szabadalmi bejelentés benyújtásával bízta meg a Danubia Szabadalmi és Jogi Iroda Kft.-t (a továbbiakban: Danubia Kft.). A bejelentés költségeit az ELTE előlegezte. A bejelentés ügyszáma: Pxxxxxxx, napja 2023.02.14. A bejelentés dokumentumai megküldésre kerültek a X részére.

# A megállapodás tárgya

* 1. Jelen megállapodás tárgya a Találmányhoz kapcsolódó jogosultságok és kötelezettségek gyakorlására illetve teljesítésére – elsődlegesen a Találmányra vonatkozó szabadalmi oltalom megszerzéséhez és fenntartásához szükséges operatív feladatok ellátására, továbbá az ennek során felmerülő költségek viselésére – vonatkozó szabályok meghatározása, valamint a Találmány továbbfejlesztése és egyéb értéknövelő cselekmények, továbbá a Találmány hasznosítása esetén követendő eljárás rögzítése.

# A szabadalmi oltalom megszerzése, költségek viselése

* 1. Felek a szabadalmi bejelentés előkészítésére, beadására, valamint a szabadalmi eljárásban való képviseletre szabadalmi ügyvivőt, szabadalmi ügyvivői irodát, társaságot, ügyvédet vagy ügyvédi irodát közösen bízhatnak meg. Felek a szabadalmazáshoz szükséges dokumentumok összeállítására, benyújtására és a képviseletre vonatkozó megbízás teljesítésével felmerülő költséget jogosulti részarányuk szerint viselik, az ügyvivő számlája ellenében kötelesek megfizetni.
	2. A Felek megállapodnak, hogy a szabadalmi bejelentések kidolgozásához minden szükséges információt megadnak egymásnak, közösen döntenek a szabadalmi bejelentések megtételéről, illetve az oltalomszerzéssel, bővítéssel, fenntartással kapcsolatos egyéb eljárási cselekményekről vagy a Találmánnyal, az arra vonatkozó szabadalommal kapcsolatos jogérvényesítésről. A szabadalmi eljárások során, az oltalom védelmében együttműködnek, és az eljárások során a felmerülő hatósági visszajelzésekre és intézkedésekre adandó válaszok tartalmáról egyeztetnek.
	3. Felek rögzítik, hogy lehetőségeikhez mérten kölcsönösen gondoskodnak annak biztosításáról, hogy a Találmány megalkotásában résztvevő feltalálók az oltalomszerzés során, illetve később az oltalom kezelése és a hasznosítás során felmerülő helyzetekben a szükséges mértékben közreműködjenek.
	4. A szabadalmi bejelentések visszavonásáról, illetve a szabadalom megadását kizáró eljárási cselekményről vagy szándékos mulasztásról (ideértve a fenntartási díjak megfizetésének elmulasztását is) a Felek szintén csak közösen dönthetnek.
	5. Felek megállapodnak abban, hogy a Találmány védelmére akkor is jogosultságot kívánnak egymásnak biztosítani, amennyiben maguk abban, illetve az azzal kapcsolatos költségviselésben nem kívánnak részt venni. Ennek érdekében – a Szabadalmi tv. által biztosított lehetőségeket nem érintve – megállapodnak arról, hogy amennyiben a Felek valamely, a szabadalmi bejelentés megtétele vagy a szabadalom fenntartása vagy a Találmánnyal, szabadalommal kapcsolatos jogérvényesítés tekintetében a jognyilatkozat megtételére rendelkezésre álló határidőben, de legkésőbb a vitás kérdésről kezdeményezett egyeztetés megkezdésétől számított 30 napon belül megegyezésre nem jutnak, a szabadalmi bejelentés megtételére, a szabadalom fenntartására illetve azzal kapcsolatos jogérvényesítésre önállóan is jogosultak (a másik fél jogainak, a közösen bejelentett illetve fenntartott szabadalom oltalmi és hasznosítási lehetőségeinek sérelme nélkül), mely esetben a költségeket maguk viselik.

Az önállóan szerzett vagy fenntartott oltalommal kapcsolatos további döntéseket - a hasznosítást is beleértve - az annak költségeit viselő fél jogosult kizárólagosan meghozni azzal, hogy a bejelentés visszavonása vagy az oltalom megszűnését eredményező cselekmény vagy mulasztás előtt a másik felet az oltalomszerzés illetve fenntartás lehetőségének átadásával értesíteni köteles. Ha a másik fél e lehetőséggel élni kíván, a korábban önállóan eljáró fél költségeinek az általános költségviselési szabályok szerint rá eső részét előzetesen meg kell térítenie.

* 1. Felek - a 3.5. ponton kívüli eseteket kivéve - megállapodnak abban, hogy a jelen megállapodás hatálybalépését követően a szabadalmaztatással kapcsolatos valamennyi költség - így különösen az eljárási, képviseleti (ideértve a jogorvoslati eljárások kapcsán felmerült költségeket is) és fenntartási díjak, a kapcsolódó iparjogvédelmi szolgáltatások díja és a szabadalom érvényesítésével kapcsolatos eljárási díjak, illetékek - a Feleket együttesen, a költség felmerülésekor aktuális jogosulti részarányuknak megfelelően terhelik. Amennyiben rendelkezésre állnak az iparjogvédelmi költségek finanszírozására irányuló pályázati források, annak megszerzése érdekében a Felek együttműködnek egymással.
	2. Amennyiben a közös döntés végrehajtása során ELTE jár el, az általa előlegezett, szükséges és indokolt költségek arányos részének megtérítését követelheti a többi féltől azzal, hogy a sürgős intézkedést igénylő eseteket kivéve a vállalandó költségeket a többi félnek előzetesen írásban (ideértve az aláírt, szkennelt dokumentum e-mailben való megküldését is) jóvá kell hagynia.

Amennyiben a szabadalmastársak egyike a rá eső költségeket felhívás ellenére sem fizeti meg, a költségeket viselő szabadalmastárs a mulasztó hányadának átruházását is igényelheti.

* 1. A szabadalmaztatással kapcsolatos operatív feladatokat az ELTE végzi, a X tájékoztatása mellett azzal, hogy kérésre a X ebben is együttműködik. Az ELTE a szabadalmi eljárásban felmerülő minden lényeges körülményről köteles tájékoztatni a többi Felet, valamint minden olyan kérdésben köteles konzultálni a többi Féllel, amely a Találmány oltalomképességével kapcsolatos, vagy amely a Felek közös döntését igényli. A Felek minden szükséges módon együttműködnek annak érdekében, hogy előmozdítsák a szabadalmi oltalom megadását, fenntartását és a Találmány hasznosítását. A pénzügyi kötelezettség vállalásáról a Felek közösen döntenek.
	2. A X vállalja, hogy a jelen Megállapodás aláírását követően jogosulti részarányának megfelelően megtéríti az ELTE számára a jelen megállapodás 1.11 pontjában hivatkozott szabadalmi bejelentés igazolt költségének rá eső részét az ELTE által kiállított és megküldött számla alapján, 30 napos fizetési határidővel az ELTE Magyar Államkincstárnál vezetett 10032000-01426201-00000000 számú számlájára.

# Találmány hasznosítása, továbbfejlesztés, értéknövelő cselekmények

* 1. Felek kötelesek minden szükséges módon együttműködni annak érdekében, hogy a Találmány harmadik felek általi hasznosítása megvalósuljon.
	2. A Felek a Találmány létrejöttének időpontjától a Találmány hasznosítására harmadik személynek közösen adhatnak engedélyt azzal, hogy a közös szerződéskötés a szerződést nem kötő Félnek vagy Feleknek a licenciához való írásos hozzájárulásával is kiváltható.

Felek a közös hasznosítás esetén a Találmány hasznosításából befolyó bevételekből a bevételszerzés időpontjában fennálló aktuális jogosulti részarányuknak megfelelően részesednek a közös hasznosítás érdekében az egyeztetetten végzett tevékenység indokolt költségeinek megtérítését követően. A 3.5. pont szerint önállóan megszerzett, fenntartott illetve megvédett szabadalom esetén a közre nem működő fél az egyébként járó részesedés 70%-ra jogosult, a fennmaradó összeg az önállóan eljáró felet illeti.

* 1. Felek rögzítik, hogy minden Fél maga gondoskodik Feltalálóinak találmányi díjazásáról a szellemi tulajdon-kezeléséről szóló szabályzataiknak, illetve egyéb vonatkozó rendelkezéseknek megfelelően.
	2. A Szt. 26.§. (2) bekezdése értelmében a Találmányt bármelyik szabadalmastárs egyedül is hasznosíthatja (belső hasznosítás). Ebben az esetben a hasznosító szabadalmastársnak a többi Féllel előzetesen írásban meg kell állapodnia, hogy a Találmány hasznosításából származó bevételből hogyan és milyen feltételekkel részesülnek a nem hasznosító szabadalmastársak. Az önállóan hasznosító fél a hasznosítási tevékenységekről, azok eredményéről évente (minden év január 31-ig az előző naptári évre vonatkozóan) köteles beszámolni a többi félnek.
	3. A szabadalmi bejelentői, valamint a szabadalmasi hányadok átruházhatóak a jelen megállapodás átruházásával együtt, a többi Felet azonban harmadik személlyel szemben elővásárlási jog illeti meg az ajánlattételtől számított 60 napig ugyanazon áron és feltételekkel, mint amit a harmadik fél kínált.
	4. A Felek haladéktalanul értesítik egymást, ha a tudomásukra jut, hogy harmadik személyek a Találmányon fennálló szabadalmi oltalmat megsértik, és elsőként egyeztetnek egymással a jogsértés elleni közös fellépésről. Ha a Felek – vagy több Fél – a közös fellépés mellett döntenek, és másként nem állapodnak meg, a jogérvényesítés költségeit a szabadalomban való részesedésük arányában állják, és pernyertesség vagy egyezség esetén ebben az arányban részesülnek a kapott kompenzációból (gazdagodás visszatérítése vagy kártérítés).

Ha bármelyik Fél úgy dönt, hogy a jogérvényesítés költségeinek viselésében nem kíván részt vállalni, a többi Fél önállóan is felléphet a jogsértés ellen, de a részt nem vevő Félnek is együttműködési kötelezettsége van a pernyertesség elősegítése érdekében. A pernyertesség vagy egyezség esetén kapott kompenzációból a jogérvényesítési költségek viselésében részt nem vevő Fél részesedésre nem jogosult. Jogérvényesítési eljárásban olyan egyezség, amely az érintett Fél jogait hátrányosan érintené, ennek a Félnek az előzetes írásos hozzájárulása nélkül nem köthető.

* 1. A Felek a Találmány továbbfejlesztése kapcsán vállalják, hogy elsősorban egymással keresik az együttműködés lehetőségeit, és jóhiszemű tárgyalásokat folytatnak egymással, ha a Találmány kapcsán további kutatást vagy fejlesztést, egyéb értéknövelő cselekményt terveznek.

# Titoktartás, adatkezelés

* 1. A Felek megállapodnak abban, hogy a Találmányra vonatkozó információkat a szabadalmi bejelentés közzétételéig, a jelen megállapodást, valamint az annak teljesítése során vagy azzal összefüggésben tudomásukra jutott, a másik Felet érintő a minden olyan információt — beleértve a másik Fél know-how-jába tartozó információkat is — amelyet a másik Fél még nem hozott nyilvánosságra, és amelynek közlése a másik Félre vagy a vele kapcsolatban álló más jogalanyra hátrányos következménnyel járna, ezek hátrányos megítélését eredményezhetné, vagy gazdasági érdekeiket sértené vagy veszélyeztetné, üzleti titokként (a továbbiakban: „Titok”) kötelesek kezelni.
	2. A Felek megállapodnak abban, hogy ennek megfelelően minden Titkot szigorúan megtartanak, és a másik Fél előzetes, írásbeli engedélye nélkül nem hoznak nyilvánosságra, illetéktelen személynek nem szolgáltatnak ki, és ilyen személy számára nem tesznek hozzáférhetővé sem a jelen megállapodás hatályának fennállása alatt, sem azt követően.
	3. A Felek a Titkot a velük jogviszonyban álló más személyek (például: munkavállalók, üzleti partnerek stb.) részére a megállapodás teljesítéséhez szükséges mértékben jogosultak felfedni, azonban kötelesek gondoskodni arról, hogy ezen személyek a Titkot üzleti titokként kezeljék, mind a jelen megállapodás hatálya alatt, mind azt követően.
	4. A Felek megállapodnak abban, hogy a Feleket a jelen megállapodás időtartama alatt, illetve annak bármely okból történő megszűnése esetén a jogviszony utolsó napját követően is, határozatlan ideig terheli a titoktartási kötelezettség.
	5. A titoktartási kötelezettség nem terjed ki az alábbi információkra:
* amelyek a nyilvánosság számára rendelkezésre állnak, vagy amelyek az információt kapó szerződő fél hibáján kívül válnak nyilvánossá, vagy
* amelyek bizonyíthatóan már a jelen megállapodás hatálybalépését megelőzően is ismertek voltak az információt kapó fél számára, vagy
* amelyek olyan harmadik fél által jutottak az információt kapó fél tudomására, akit vagy amelyet nem köt titoktartási megállapodás azon Féllel szemben, akire/amelyre az információ vonatkozik, vagy
* amelyet az információt kapó Fél saját maga önállóan (a bizalmas információ felhasználása nélkül) dolgozott ki, vagy az ő nevében önállóan dolgoztak ki, vagy
* amelynek nyilvánosságra hozatalát vagy kiadását jogszabály vagy hatósági rendelkezés teszi kötelezővé, az előírt mértékben és kör részére.
	1. Szerződő Felek, mint önálló adatkezelők rögzítik, hogy a másik Fél kapcsolattartójának nevét, postacímét, telefon és telefax számát, e-mail címét, valamint munkakörére és beosztására, tisztségére vonatkozó személyes adatát kizárólag a megállapodás előkészítése, megkötése, esetleges módosítása, megszüntetése, a megállapodásból eredő jogok gyakorlása és kötelezettségek teljesítése, jog- és igényérvényesítés, az ennek körébe eső kapcsolattartás és a kapcsolattartó azonosítása céljából, a mindenkor hatályos adatvédelmi előírásokkal összhangban kezelik. Az adatkezelés a Felek szerződéssel kapcsolatos jogos érdekeinek érvényesítéséhez szükséges.

Felek kölcsönösen kijelentik, hogy saját kapcsolattartójuk adatainak átadására megfelelő jogalappal rendelkeznek, a másik Fél megállapodásban rögzített kapcsolattartói adatait a kapcsolattartó kapcsolattartási jogának megszűnésééig, de legfeljebb az adott megállapodásra, dokumentumra irányadó őrzési ideig kezelik.

# Szavatosság és felelősség

* 1. A Felek helytállnak azért, hogy a jelen Megállapodás megkötésére jogosultak, valamint hogy a jelen Megállapodás szerint átruházott vagy licencbe adott jogokkal rendelkeznek, továbbá azok átruházására vagy licencbe adására jogosultak. A Felek egymás irányában nem állnak helyt a Találmány hasznosíthatóságáért, értékesíthetőségéért, gazdaságosságért vagy nyereségességéért, illetve iparjogvédelmi oltalomképességéért vagy a megszerzett iparjogvédelmi oltalmak érvényességéért, valamint azért, hogy a Találmány harmadik személyek jogainak sérelme nélkül hasznosítható.

# Kapcsolattartás

* 1. Felek jelen megállapodás teljesítése során kötelesek az általában elvárható módon együttműködni, egymásnak minden, jelen megállapodás teljesítéséhez — különösen a szabadalmaztatással és hasznosítással kapcsolatos — szükséges tájékoztatást és információt megadni.
	2. A Felek a szakmai kapcsolattartás és az együttműködéssel kapcsolatos feladatok ellátására az alábbi kapcsolattartó személyeket jelölik meg:

|  |  |
| --- | --- |
| **ELTE részéről:** | **X részéről**: |
| *Kutatási és műszaki kérdésekben:* | *Kutatási és műszaki kérdésekben:* |
| Név:  | Név:  |
| Telefon/Fax:  | Telefon/Fax:  |
| E-mail:  | E-mail:  |
| Levelezési cím:  | Levelezési cím:  |
|  |  |
| *Iparjogvédelmi és hasznosítási kérdésekben:* | *Iparjogvédelmi és hasznosítási kérdésekben:* |
| Név: Magyar Dániel; Erdei Balázs, Herczegfalvy Hanna | Név:  |
| Telefon/Fax: +36 1 411 6500/3156 | Telefon/Fax:  |
| E-mail: magyar.daniel@innovacio.elte.hu; erdei.balazs@innovacio.elte.hu; herczegfalvy.hanna@innovacio.elte.hu | E-mail:  |
| Levelezési cím: 1053 Budapest, Kecskeméti utca 10-12. | Levelezési cím:  |
|  |  |
| **részéről:** | **részéről:** |
| *Kutatási és műszaki kérdésekben:* | *Kutatási és műszaki kérdésekben:* |
| Név:  | Név:  |
| Telefon/Fax:  | Telefon/Fax: |
| E-mail: | E-mail: |
| Levelezési cím:  | Levelezési cím: |
|  |  |
| *Iparjogvédelmi és hasznosítási kérdésekben:* | *Iparjogvédelmi és hasznosítási kérdésekben:* |
| Név:  | Név: |
| Telefon/Fax:  | Telefon/Fax: |
| E-mail:  | E-mail: |
| Levelezési cím:  | Levelezési cím: |

* 1. Felek a kapcsolattartó személyében és/vagy értesítési címükben bekövetkező változás esetén az új kapcsolattartó személyéről és elérhetőségeiről haladéktalanul, de legkésőbb a változást követő 10 munkanapon belül elektronikusan vagy a jelen Megállapodás 7.4. pontban írtak szerint tájékoztatják egymást.
	2. A jelen megállapodás szerint szükséges valamennyi nyilatkozatot a Felek postai vagy elektronikus levél útján közölve kötelesek megtenni, utóbbi esetben a jelen megállapodásban megjelölt elektronikus levelezési címekről illetve címekre küldve. Amennyiben a jogszabály szigorúbb követelményt nem támaszt, a szerződésszegéssel, illetve a megállapodás megszűnésével kapcsolatos nyilatkozatok kizárólag postai úton, ajánlott levélként föladva vagy egyéb írásbeli formában kézbesíthetők, ideértve a kézzel aláírt nyilatkozat szkennelt változatának elektronikus levél mellékleteként történő megküldését is. A Felek a kapcsolattartásra szolgáló elektronikus levelezési címek elérhetőségét biztosítani kötelesek. A jelen megállapodással kapcsolatosan postai úton közölt írásbeli nyilatkozatok akkor is szabályszerűen közöltnek tekintendők, ha a címzett az átvételt megtagadta, vagy a küldeményt nem vette át feltéve, hogy azt ajánlott (számon kérhető) küldeményként adták föl. Ilyen esetben a kézbesítés időpontja az átvétel megtagadásának napja, illetve a kézbesítés eredménytelen megkísérléséről szóló postai jelentés napja.

Az elektronikus levél abban az időpontban tekintendő közöltnek, amikor a címzett kapcsolattartó a levél olvasását elektronikusan visszaigazolta, ennek elmulasztása esetén az elküldést követő harmadik munkanapon (kivéve azt az esetet, ha az értesítést küldő felet a kapcsolattartó távollétéről értesítették).

1. **A megállapodás hatálya, módosítása és megszűnése**
	1. Jelen Megállapodás mindkét Fél általi aláírásának napján lép hatályba és határozatlan időtartamra szól.
	2. Felek rögzítik, hogy a jelen Megállapodást nem érinti, amennyiben a Találmánnyal kapcsolatban tett esetleges későbbi szabadalmi bejelentések – beleértve a nemzetközi szabadalmi bejelentést is – kapcsán esetlegesen nem kerül sor a szabadalmak bejegyzésére.
	3. Jelen Megállapodást a Felek kizárólag írásban, egybehangzó akaratnyilvánítással módosíthatják.
	4. A Megállapodás megszűnik
	5. közös megegyezéssel;
2. a jelen Megállapodás feltételei szerinti rendkívüli felmondással;
3. ha bármelyik fél jogutód nélkül megszűnik.
	1. A jelen Megállapodást bármelyik fél azonnali hatállyal megszüntetheti a másik félhez eljuttatott, írásbeli nyilatkozatával a másik fél súlyos vagy ismételt szerződésszegése esetén, ha a szerződést szegő fél a másik fél felhívásában meghatározott legalább tizenöt (15) napos határidőn belül szerződésszegésével nem hagy fel, illetve annak következményeit nem orvosolja.
	2. A jelen Megállapodás megszűnése — eltérő megállapodás hiányában — a hatályban lévő szerződéseket, a Feleknek a megszűnést megelőzően keletkezett kötelezettségeit, valamint a közös szabadalmi bejelentés igényjogosultságait és a közös szabadalom vagyoni jogainak fennállását és arányát nem érinti.
4. **Záró rendelkezések**
	1. A Felek tudomásul veszik, hogy az Állami Számvevőszék vizsgálhatja az államháztartás alrendszereiből finanszírozott beszerzéseket és az államháztartás alrendszereinek vagyonát érintő szerződéseket a Feleknél, valamint azoknál a szerződő feleknél, akik, illetve amelyek a Megállapodás teljesítéséért felelősek, továbbá a Megállapodás teljesítésében közreműködő valamennyi gazdálkodó szervezetnél.
	2. A Felek tudomásul veszik, hogy az információs önrendelkezési jogról és az információszabadságról szóló 2011. évi CXII. törvény 26. § (1) bekezdésében, 32. §-ban és 33. § (1) bekezdésében, valamint 1. melléklete III. 4. pontjában írtak alapján a jelen Megállapodás és az annak alapján az együttműködés egyes területeire megkötött külön megállapodások lényeges tartalmáról szóló tájékoztatást, illetve a nyilvánosságra hozatalt üzleti titokra hivatkozással sem tagadhatják meg.
	3. A jelen megállapodás aláírásával Felek nyilatkoznak, hogy a nemzeti vagyonról szóló 2011. évi CXCVI. törvény értelmében átlátható szervezetnek minősülnek.
	4. A Felek a jelen együttműködési megállapodásban nem szabályozott kérdésekben a magyar jogot, különösen a Polgári Törvénykönyv és az 1995. évi XXXIII. törvény (Szabadalmi tv.) rendelkezéseit tekintik irányadónak.
	5. Felek a jelen megállapodás végrehajtásából, értelmezéséből eredő esetleges vitás kérdéseket elsősorban békés úton kívánják rendezni. Amennyiben ez 30 napot követően nem vezet eredményre, Felek jogosultak bírósághoz fordulni a jogvita eldöntése érdekében.

Felek a jelen Megállapodást átolvasták, közösen értelmezték, és mint akaratukkal mindenben megegyezőt, képviseletre jogosult képviselőjük útján jóváhagyólag írják alá.

**Az Eötvös Loránd Tudományegyetem részéről:**

…………………………………… …………………………………………

Dr. Borhy László Dr. Scheuer Gyula

 rektor kancellár

Aláírás dátuma:

…………………………………………………………… PH

Ellenjegyzem az Eötvös Loránd Tudományegyetem részéről:

Budapest, 2024. … hó … napján

……………………………………………

Gácser József, gazdasági igazgató

**A** **X részéről:**

……………………………………

a

a

Aláírás dátuma:

…………………………………………………………… PH

Pénzügyi ellenjegyzés a Támogatott Kutatócsoportok Irodája részéről:

Budapest, 2024. … hó … napján

……………………………………………

AA, gazdasági vezető

**A részéről:**

……………………………………

a

 a

Aláírás dátuma:

…………………………………………………………… PH

Ellenjegyzem a részéről:

Budapest, 2024. … hó … napján

……………………………………………

AA, gazdasági vezető

**Az részéről:**

……………………………………

a

 a

Aláírás dátuma:

…………………………………………………………… PH

Ellenjegyzem az részéről:

Budapest, 2024. … hó … napján

……………………………………………

AA, gazdasági vezető